Дзяржаўная ўстанова адукацыі

«Паставіцкая сярэдняя школа»

ТЭМА:

**«Барока ў культуры Беларусі.»**

(Урок гісторыі Беларусі ў 10 класе)

Настаўнік:

Каўрэй Ірына Канстанцінаўна

Аг. Паставічы, 2021

ТЭМА: «Барока ў культуры Беларусі»

Урок №73 гісторыі Беларусі ў 10 класе на павышаным узроўні

**Мэта:** арганізацыя навучальнага працэсу на праблемна-тэарэтычным узроўні для сістэматызацыі і абагульнення ведаў па гісторыі культуры Беларусі ў кантэксце сусветнай гісторыі і фарміравання цэласнай карціны гістарычнага працэсу на аснове прымянення інтэрактыўных метадаў навучання.

**Задачы:**

* вызначыць адметныя рысы і асаблівасці развіцця культуры Беларусі ў другой палове XVI-пачатку XVII ст.; канкрэтызаваць змест паняццяў батальны жанр, барока, Віленскае барока.
* лакалізаваць працэсы развіцця культуры барока на тэрыторыі Беларусі з апорай на гістарычную карту і атлас;
* рэканструяваць і інтэрпрэтаваць змест факталагічнага матэрыялу, які адлюстроўвае адметныя рысы і асаблівасці развіцця культуры і мастацтва на беларускіх землях; характарызаваць помнікі, створаныя ўраджэнцаў Беларусі ў розных галінах матэрыяльнай і духоўнай культуры;
* параўноўваць, сістэматызаваць і абагульняць гістарычныя факты аб развіцці культуры, розных мастацкіх школах і стылях і рабіць на гэтай падставе аргументаваныя высновы;
* садзейнічаць выхаванню індывідуальнай і калектыўнай адказнасць за працу ў групею

**Тып урока:** вывучэнне новай тэмы

**Навучальная тэхналогія:** праблемнае навучанне, інтэрактыўныя метады даследавання

**Абсталяванне:** мультымедыйная прэзентацыя «Барока ў культуры Беларусі», відэафрагменты «Батлейка», «Арганная музыка», атласы па гісторыі Беларусі, насценныя карты «ВКЛ у 14-16 ст», «Беларускія землі ў складзе Рэчы Паспалітай»

ХОД УРОКА:

І. **Арганізацыйная частка. Матывацыя**

**ІІ. Актуалiзацыя ведаў:**

**-** Успомніце, што такое барока?

- У якіх сферах культуры праяўлялася барока?

**ІІІ. Пастаноўка мэты і задач. Знаёмства са зместам тэмы.**

*Настаўнік*: Сёння на ўроку мы з вамі разгледзім наступныя пытанні:

1. Фактары, якія садзейнічалі развіццю культуры барока на беларускіх землях.

2. Літаратура і кніжная справа

3. Тэатр

4. Выяўленчае мастацтва

5. Музыка

6. Архітэктура

**IV. Вывучэнне тэмы**

*Уступнае слова настаўніка*

Барока (ад іт.: Barocco – няправільны, дзіўны) – вядучы кірунак у еўрапейскім, у т.л. беларускім мастацтве і архітэктуры з апошняй трэці XVI ст. і амаль да канца XVIII ст. Адметныя рысы барока – урачыстасць, кантраснасць, ускладненасць форм, параднасць, пышны дэкор.

Першапачаткова тэрмін «барока» меў негатыўны сэнс так як сваёй відавочнай пышнасцю і вычварнасцю супрацьпастаўляўся гармоніі Рэнесансу.

Галоўным фактарам узнікнення стылю барока з'яўляецца каталіцкая контррэфармацыя, якая з дапамогай новага мастацтва імкнулася абвергнуць ідэі гуманізму рэнесансу, барока быў прызваны праслаўляць і прапагандаваць моц улады, знаці і царквы, што, у пэўнай ступені, спарадзілі рэфармацыйны рух ва ўсёй Еўропе. Але разам з тым барока выразіў прагрэсіўныя ідэі аб складанасці светабудовы, бясконцасці і мнагастайнасці сусвету, яго зменлівасці. Мастацтва барока пачало адлюстроўваць дуалістычную прыроду чалавека, барацьбу ў ім нябеснага і зямнога пачаткаў, чалавек пачаў успрымацца як частка сусвету, як складаная асоба, перажываючая ўнутраныя канфлікты.

У мастацтве стыль барока адметны рытмічнасцю і каларыстычным адзінствам кампазіцый, пышнасцю форм, спалучэннем ідэалізацыі вобразаў з нечаканымі кампазіцыйнымі і аптычнымі эфектамі, рэальнасці - з фантазіяй, рэлігійнай сціпласці - з падкрэсленай чутнасцю. Асабліва адрознівае барока ад іншых стыляў багацце дэталей, часта яркай паліхраміі, менш рэалістычныя твары суб’ектаў, і агульнае уражанне пабожнасці, якое і было адной з мэтаў гэтага мастацтва. Пачынальнікамі традыцыі барока ў жывапісе лічаць двух выдатных італьянскіх мастакоў – Караваджа і Анібале Карачы, якія стварылі найбольш значныя працы напрыканцы XVI ст. – пачатку XVII ст. Прадстаўнікі: Караваджа, Анібале Карачы, Пітэр Паўль Рубенс, Рэмбрант, Ван Дэйк, Франс Хальс, Дыега Веласкес, Нікала Пусэн. А зараз пазнаёмімся, чым адметнае мастацтва барока на беларускіх землях.

*Праца вучняў*

1. Канкрэтызацыя паняцця «барока». Фактары, якія садзейнічалі развіццю культуры барока на беларускіх землях. (Слайды 2-3).

- Праца з вучэбным тэкстам па вызначэнню фактараў, якія садзейнічалі развіццю культуры барока на беларускіх землях. Аформіць вынікі ў форме схемы.

- Праца па складанні гексаў «Асноўныя рысы культуры барока на тэрыторыі Беларусі».

2. Літаратура і кніжная справа. (Слайды 4-9).

- Аналіз матэрыялу слайдаў. Дыскусія.

- Запіс у сшыткі зместу паняццяў: палемічная літаратура, мемуарная літаратура, высноў аб рысах барока ў літаратуры.

*Высновы:* для літаратуры барока асабліва характэрны жанры рытарычнай царкоўнай пропаведзі і школьнай драмы, дзе важнае месца займаюць алегарычныя фігуры-персаніфікацыі; самабытна развіваюцца таксама розныя віды сатыры, раман, вялікія і малыя формы метафарычна насычанай паэзіі.

3. Тэатр. Музыка. (Слайды 10-15).

- прагляд відэафрагменту «Батлейка». Адказ на пытанні

- паведамленне вучня «Францішка Уршуля «Радзівіл»

- відэафрагмент, падрыхтаваны вучнем «Арганная музыка»

*Высновы:* У музычным тэатры адбываецца інтэнсіўнае развіццё оперы і балета, а асабліва ў музыцы росквіт больш складанай і свабоднай вакальна-інструментальнай паліфаніі і тэндэнцыі да адасаблення розных жанраў (канцэрта гроса, саната, сюіта ў інструментальнай музыцы.

4. Выяўленчае мастацтва. (Слайды 16-19).

- Праца з ілюстрацыяй «Уезд Міхала Казіміра Радзівілу Рым у 1680 годзе» (с. 235): вызначыць элементы карціны, якія дазваляюць сказаць, што гэта батальны жанр; дапоўніць вобраз карціны: што адбылося за тры хвіліны да намаляванага на ёй моманту? Што адбылося потым?

5. Архітэктура. (Слайды 20-45).

*Настаўнік:* Найбольш яскрава барока выражана ў сакральных пабудовах. Характэрнай рысай барока ў архітэктуры з’яўляецца прасторавы размах - замест суразмернай з чалавекам маштабнасці нярэдка ўзнікае перавелічэнне памераў ордэрных формаў, злітнасць, цякучасць складаных формаў, наяўнасць шматлікіх скульптур на фасадах і інтэр’ерах.

- вызначыць элементы стылю барока і пераходнага тыпу ад барока да класіцызму; класіцызму; вызначыць месцазнаходжанне палацава-паркавых комплексаў, пабудаваных на беларускіх землях у канцы XVIII ст.

**V. Самастойная работа па сістэматызацыі ведаў**

- Праца з гістарычнай картай: вызначыць гарады — цэнтры развіцця музычнай культуры, цэнтры іканапісу; грамадскія і культавыя збудаванні на беларускіх землях таго часу, пабудаваныя ў стылі барока.

- Праца ў групах па складанні табліц «Мастацтва», «Літаратура», «Музыка», «Архітэктура» (аўтар, назва творы, дата стварэння).

**VІ. Замацаванне:** дыскусія на тэму «У якой галіне культуры стыль барока быў найбольш распаўсюджаны на беларускіх землях”

**VІІ. Рэфлексія**

**VІІІ. Дамашняе заданне:**

§ 25, пыт. 3,5; індывідуальнае заданне (на выбар), с. 232.

**Спіс выкарыстаных крыніц:**

1. Барока ў беларускай культуры і мастацтве. 2-е выданне. Мінск, 2001.
2. Габрусь Т.В. Мураваныя харалы: Сакральная архітэктура беларускага барока. Мінск, 2001.
3. Гісторыя Беларусі. Ч. 1. Ад старажытных часоў да канца ХУІІІ ст. Мінск, Лекцыі 35-36
4. Жывапіс Беларусі ХІІ-ХУІІІ стст. Мінск, 1989.